HR grb.jpg

**REPUBLIKA HRVATSKA**

**MINISTARSTVO PRAVOSUĐA**

RKP: 3130

Matični broj: 0377449

OIB: 26635293339

10000 Zagreb

Ulica Grada Vukovara 49

Razina: 12 – konsolidirani izvještaj

Razdjel: 110

Šifra djelatnosti: 8411

Šifra grada: 133

Oznaka Razdoblja: 01.01.-30.06.2020.

**B I LJ E Š K E**

**UZ KONSOLIDIRANO POLUGODIŠNJE FINANCIJSKO IZVJEŠĆE**

**01.01.-30.06.2020.**

**UVOD:**

Osnovna djelatnost Ministarstva pravosuđa regulirana je Zakonom o ustrojstvu i djelokrugu ministarstava i drugih središnjih tijela državne uprave (NN broj: 93/2016, 104/2016, 116/18 i 127/19).

Ministarstvo pravosuđa obavlja upravne i druge poslove koji se odnose na: područje građanskoga, kaznenog, prekršajnog i trgovačkog prava te upravnog sudovanja; ustrojstvo i rad te stručno osposobljavanje u tijelima koja izvršavaju kaznene i prekršajne sankcije, upravne i druge poslove u javnom bilježništvu i odvjetništvu; sudske i javnobilježničke pristojbe; međunarodnu pravnu pomoć i druge oblike pravne pomoći; izvršavanje kaznenih i prekršajnih sankcija, pomilovanja i uvjetne otpuste; upravne i stručne probacijske poslove pri odlučivanju o kaznenom progonu te izboru vrste i mjere kaznenopravnih sankcija, izvršavanje kaznenopravnih sankcija izrečenih punoljetnim počiniteljima kaznenih djela, a koje se izvršavaju na slobodi; poslove razvoja i koordinacije sustava podrške žrtvama i svjedocima te informatizaciju pravosuđa.

Ministarstvo pravosuđa je definirano, po organizacijskoj klasifikaciji, kao Razdjel 110 u čijem je djelokrugu obuhvaćeno 17 proračunskih glava:

* 11005 Ministarstvo pravosuđa – nadležna institucija
* 11006 Pravosudna akademija
* 11010 Uprava za zatvorski sustav i probaciju (25 institucija)
* 11015 Vrhovni sud RH
* 11020 Visoki trgovački sud RH
* 11025 Visoki upravni sud RH
* 11027 Upravni sudovi
* 11030 Državno odvjetništvo RH
* 11035 Državnoodvjetničko vijeće
* 11036 Državno sudbeno vijeće
* 11040 Visoki prekršajni sud RH
* 11045 Županijski sudovi (15 sudova)
* 11050 Trgovački sudovi (9 sudova)
* 11055 Županijska državna odvjetništva (15 odvjetništava)
* 11065 Općinski sudovi (34 suda)
* 11070 Općinska državna odvjetništva (25 odvjetništva)
* 11091 Državno odvjetništvo - Ured za suzbijanje korupcije i organiziranog kriminaliteta

Pravilnikom o financijskom izvještavanju u proračunskom računovodstvu (NN 135/15, 2/17, 28/17, 112/18, 126/19) propisuje se oblik i sadržaj financijskih izvještaja proračunskih korisnika definiranih Zakonom o proračunu i utvrđenih Registrom proračunskih i izvanproračunskih korisnika državnog proračuna, razdoblja za koja se sastavljaju te obveza i rokovi njihova podnošenja.

Sukladno navedenome Ministarstvo pravosuđa je sukladno zakonski zadanim rokovima pristupilo provjeri dostavljenih polugodišnjih financijskih izvještaja svojih korisnika, izradilo konsolidirana izvješća na razini Glava proračunskih korisnika te u konačnici konsolidaciji Razdjela – razina 12.

**B I LJ E Š K E**

**UZ KONSOLIDIRANI IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2020. GODINE**

***BILJEŠKA BROJ 1.***

**AOP - 001 PRIHODI POSLOVANJA**

Ostvareni prihodi poslovanja tekuće godine na dan 30. lipnja 2020. godine veći su za 5,1% od ostvarenog u izvještajnom razdoblju prethodne godine, što je rezultat povećanja proračuna Razdjela 110 – Ministarstvo pravosuđa u 2020. godini.

**AOP – 024 POREZI NA ROBU I USLUGE**

Ukupno iznose 1.772.117 kn a iskazale su ga glava 11005 Ministarstvo pravosuđa u iznosu od 1.133.725 kn i glava 11010 Zatvorski sustav u iznosu od 638.392 kn – na AOP oznaci 031 Naknade za privređivanje igara na sreću.

**AOP - 045 POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Pomoći iz inozemstva i od subjekata unutar općeg proračuna ukupno su iskazane u iznosu od 10.742.550 kn što je za 130,9% više od iskazanih pomoći u prethodnom razdoblju i to kod sljedećih proračunskih korisnika:

* Glava 05 - Ministarstvo pravosuđa u iznosu od 7.489.777 kn od čega: kapitalne pomoći od institucija i tijela EU 5.718.812 kn, tekuće pomoći od institucija i tijela EU 1.770.965 kn.
* Glava 06 – Pravosudna akademija ostvarila je ukupno 476.878 kn što se odnosi na tekuću pomoć od institucija i tijela EU (refundacije troškova službenog puta, refundacije troškova za radionice koje su organizirane i provedene u PA, a njihove troškove su financirala tijela EU).
* Glava 10 – Uprava za zatvorski sustav i probaciju iskazala je ukupno 1.962.059 kn od čega tekućih pomoći proračunu iz drugih proračuna 1.846.798 kn ostvaren putem Ministarstva poljoprivrede kao novčani poticaj poljoprivrednim radionicama kaznionica u Lepoglavi, Lipovici – Popovači, Požegi, Turopolju, Valturi i Zatvoru u Gospiću. Ostatak se odnosi na pomoći od izvanproračunskih korisnika – od Ministarstva znanosti obrazovanja i sporta Odgojnom zavodu u Turopolju.
* Glava 65 – Općinski sudovi iskazali su iznos od 813.836 kn kao tekuće pomoći iz drugih proračuna u iznosu od 790.822 kn što se odnosi na sredstva koja uplaćuju gradovi i općine s kojima je sklopljen ugovor o sufinanciranju zajedničkih troškova uređivanja zemljišnih knjiga (Novi Zagreb, Karlovac, Sisak, Crikvenica, Velika Gorica, Sesvete, Split). Ostatak od 23.014 kn se odnosi na uplate HZZ-a s za doprinose osobama na stručnom osposobljavanju.

## AOP - 074 – PRIHODI OD IMOVINE

Navedeni prihodi u ukupnom iznosu od 62.728 kn ostvareni su s osnova kamata na oročena sredstva, zateznih kamata i pozitivnih tečajnih razlika.

Veće iznose iskazali su:

* Glava 10 – Uprava za zatvorski sustav i probaciju 11.205 kn što se odnosi na kamate na oročena sredstva i prihode od zateznih kamata.
* Glava 30 – DORH 34.428 kn a odnosi se na pozitivne tečajne razlike do kojih je došlo radi evidentiranja poslovnih promjena u skladu sa zakonskim propisima - zbog primjene srednjeg tečaja HNB-a sukladno Zakonu o deviznom poslovanju (aktivnost - zastupanje RH u inozemstvu).
* Ostali korisnici u manjim iznosima s osnova zateznih kamata.

**AOP - 105 - PRIHODI OD UPRAVNIH I ADMINISTRATIVNIH PRISTOJBI,**

**PRISTOJBI PO POSEBNIM PROPISIMA I NAKNADA**

Navedeni prihodi ostvareni su u ukupnom iznosu od 5.483.795 kn što je za 25.4% manje nego u prethodnom izvještajnom razdoblju.

Veće iznose ostvarili su:

* Glava 05 – Ministarstvo pravosuđa u iznosu od 886.993 kn što se odnosi na prihode po posebnim propisima koje uplaćuju kandidati za polaganje pravosudnih i drugih ispita i prihode za naknadu poslodavcu zbog nezapošljavanja osoba s invaliditetom.
* Glava 06 – Pravosudna akademija u iznosu od 16.247 kn što se odnosi se na prijenos sredstava za voditelje edukacija stečajnih upravitelja.
* Glava 10 – Uprava za zatvorski sustav i probaciju u iznosu od 325.944 kn s osnova naplate šteta od strane zatvorenika, sufinanciranje troškova, refundacije troškova iz proteklih godina, te prihode od rada zatvorenika, a koji nisu ostvareni na tržištu i po tržišnim uvjetima (nastavak obavljanja vlastite djelatnosti, nastavak rada kod poslodavca i sl.);
* Glava 45 – Županijski sudovi u ukupnom iznosu od 44.516 kn koji je ostvaren s osnova uplata kandidata za polaganje ispita za stalne sudske tumače. Visina nagrade za rad Ispitnog povjerenstva utvrđena je rješenjem Ministarstva pravosuđa KLASA: 710-05/98-01/3, URBROJ: 514-05-04-99-9 od 15.03.1999.
* Glava 50 – Trgovački sudovi u iznosu od 55.721 kn s osnova prihoda od očevida
* Glava 65 – Općinski sudovi u ukupnom iznosu od 4.152.018 kn s osnova uplata stranaka za očevide

**AOP – 123 – PRIHODI OD PRODAJE PROIZVODA I ROBE TE PRUŽENIH**

**USLUGA I PRIHODI OD DONACIJA**

Navedeni prihodi u ukupnom iznosu od 14.752.173 kn ostvareni su na:

* Glavi 05 – Ministarstvo pravosuđa u ukupnom iznosu od 262.429 kn ostvarenih od zakupa.
* Glavi 10 – Uprava za zatvorski sustav i probaciju u iznosu od 13.804.437 kn kao:
* prihodi od prodaje proizvoda i robe te pruženih usluga u iznosu od

13.763.885 kn ostvareni radom zatvorenika u odjelima za rad i strukovnu izobrazbu zatvorenika i u zatvorskim radionicama na pomoćno tehničkim poslovima kao i radom izvan kaznionica i zatvora i

* donacije od pravnih i fizičkih osoba izvan općeg proračuna u iznosu od

40.552 kn što su iskazale Kaznionica u glini, zatvor u Zagrebu i zatvor u Zadru – donacija knjiga, TV prijamnika i školskog pribora.

* Glavi 15 – Vrhovni sud RH u iznosu od 21.936 kn od pruženih usluga interne kuhinje i fotokopiranja
* Glavi 20 – Visoki trgovački sud RH u iznosu od 2.748 kn od prodaje brošure „Sudska praksa“
* Glava 25 - Visoki upravni sud RH u iznosu od 13.422 kn od pruženih usluga fotokopiranja
* Glava 27 – Upravni sudovi u iznosu od 4.276 kn od pruženih usluga fotokopiranja
* Glavi 45 – Županijski sudovi u iznosu od 143.450 kn od pruženih usluga zakupa, internih kuhinja i fotokopiranja
* Glava 50 – Trgovački sudovi u iznosu od 39.516 kn od usluga fotokopiranja
* Glava 55 – Županijska državna odvjetništva u iznosu od 20.524 kn od usluga fotokopiranja
* Glavi 65 – Općinski sudovi u iznosu od 308.924 kn ostvaren od pruženih usluga zakupa i fotokopiranja te prihodi od internih kuhinja
* Glavi 70 – Općinska državna odvjetništva u iznosu od 57.949 kn od usluga fotokopiranja
* Glavi 91 – USKOK u iznosu od 72.562 kn ostvaren od pruženih usluga fotokopiranja.

**BILJEŠKA BROJ 2.**

**AOP – 131 – PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI PRORAČUNSKIH KORISNIKA**

Prihodi iz nadležnog proračuna ukupno iznose 1.317.540.839 i sastoje se od:

* Prihoda za financiranje rashoda poslovanja (AOP 132) u iznosu 1.293.568.297 kn
* Prihode za financiranje rashoda za nabavu nefinancijske imovine (AOP 133) u iznosu od 23.972.542 kn od čega se iznos od 23.512.200 kn odnosi na Glavu 11005 Ministarstvo pravosuđa (Bilješka) a ostatak se odnosi na korisnike koji su ovdje iskazali sredstva dobivena za nabavku vozila putem financijskog leasinga i kupnju termovizijskih kamera.

**AOP 136 – KAZNE, UPRAVNE MJERE I OSTALI PRIHODI**

Iskazani su u ukupnom iznosu od 1.177.497 kn. Veći iznosi iskazani su kod slijedećih korisnika:

* Glava 05 – Ministarstvo pravosuđa u iznosu od 1.016.738 kn (misije – izaslani)

- Glava 10 – Uprava za zatvorski sustav i probaciju u iznosu od 152.894 kn i odnose se na prihode s osnova otpisa obveza, naplate šteta, rabata u zatvorskim prodavaonicama, prodaje otpadnog materijala (iz vlastite proizvodnje) i sl.

***BILJEŠKA BROJ 3.***

**AOP – 148 - RASHODI POSLOVANJA**

Rashodi poslovanja ostvareni su u ukupnom iznosu od 1.300.551.805 kn i povećani su za 3,9% u odnosu na prethodno razdoblje.

**AOP 149 - Rashodi za zaposlene** veći su za 10,2% u odnosu na prethodno razdoblje što je rezultat povećanja osnovice službenicima i namještenicima od veljače 2020. za 2% te isplata regresa koja je u ovoj godini isplaćena u lipnju po iznosu od 1.500 kn po službeniku i namješteniku.

**AOP 160 - Materijalni rashodi** manji su za 11% i ukupno iznose 320.079.610 kn, a posebno se izdvajaju slijedeći rashodi:

* AOP 167 Uredski materijal i ostali materijalni rashodi veći su za 4,8% a razlog tome je veća nabava higijenskih potrepština zbog suzbijanja epidemije izazvane Covid 19 virusom.
* AOP 168 - Materijal i sirovine koji su veći za 12,6% i većinom se odnosi na Upravu za zatvorski sustav i probaciju zbog nabave namirnica, lijekova i ostale robe za zatvorenike te kod ostalih korisnika za nabavu pleksiglas pregrada.
* AOP 176 – Usluge tekućeg i investicijskog održavanja neznatno su povećane a odnose se na popravke centrala, servise kotlovnica, protupožarnih sustava, plinskih bojlera, dimnjaka, klimatizacijskih sustava i sl.
* AOP 179 - Zakupnine i najamnine koje su veće za 4,2%, a razlog je uputa Ministarstva pravosuđa od 29.05.2017. o najmu multifunkcionalnih uređaja za provođenje projekta upravljanja ispisom – najam fotokopirnih i telefax uređaja, skenera.
* AOP 182 Računalne usluge - povećane su za 30,7% a razlog tome je uvođenje e-računa te plaćanje usluga FINA-i

**AOP - 193 – FINANCIJSKI RASHODI**

Financijski rashodi ostvareni su u ukupnom iznosu od 993.701 kn i veći su za 11,7% od prethodnog razdoblja, a odnose se na naknade bankama za usluge platnog prometa, negativnih tečajnih razlika, zateznih kamata i kamata za primljene kredite i zajmove – nabava vozila putem financijskog leasinga.

**AOP - 241 – PRIJENOSI IZMEĐU PRORAČUNSKIH KORISNIKA ISTOG PRORAČUNA**

Ukupni iznos od 174.925 kn iskazan je na glavi 05 Ministarstvo pravosuđa.

**AOP - 246 – NAKNADE GRAĐANIMA I KUĆANSTVIMA NA TEMELJU**

**OSIGURANJA I DRUGE NAKNADE**

Naknade su ostvarene u ukupnom iznosu od 4.745.170 kn i odnose se u cijelosti na Glavu 05 – Ministarstvo pravosuđa.

**AOP - 257 – OSTALI RASHODI**

Ostvareni su u ukupnom iznosu od 3.471.185 kn a odnose se na:

* Glava 05 - Ministarstvo pravosuđa u iznosu od 2.832.793 kn
* Glava 10 - Uprava za zatvorski sustav i probaciju u iznosu od 638.392 kn dobivenih iz lutrijskih sredstava odlukom Vlade RH (isplate Udrugama usmjerenih pružanju potpore prema sklopljenim ugovorima za provedbu odobrenih projekata/programa izvršavanja kazne zatvora / odgojne mjere).

***BILJEŠKA BROJ 4.***

**AOP - 289 – PRIHODI OD PRODAJE NEFINANCIJSKE IMOVINE**

Ovi prihodi ostvareni su u ukupnom iznosu od 133.573 kn, a najvećim dijelom ostvareni su na Glavi 10 – Uprava za zatvorski sustav i probaciju u iznosu od 115.103 kn, a odnose se na prihode ostvarene prodajom postrojenja i opreme u kaznionicama i odgojnim zavodima.

Ostali proračunski korisnici ostvarili su prihode prodajom službenih vozila, uredske i komunikacijske opreme.

***BILJEŠKA BROJ 5.***

**AOP - 341 – RASHODI ZA NABAVU NEFINANCIJSKE IMOVINE**

Navedeni rashodi ostvareni su u ukupnom iznosu od 31.960.944 kn od čega:

* na Glavi 05 – Ministarstvo pravosuđa 29.941.452 kn za nabavu klima uređaja za korisnike, bojlera, elektronskih uređaja, IBM kod adaptivnog održavanja i instaliranja programa e-spisa kod sudova i MP te intenzivni radovi na OS Slavonski Brod, Virovitica, ŽDO Osijek, Zatvor u Gospiću – energetska obnova, projektna dokumentacija i nadzor za zgradu Trg pravde.
* na Glavi 10 – Uprava za zatvorski sustav i probaciju 1.439.239 kn za građevinske objekte kaznionice u Lepoglavi, nabavu postrojenja i opreme kaznionici u Glini, Lepoglavi, Lipovici – Popovači, Požegi, Turopolju Valturi, Zatvorima u Bjelovaru, Dubrovniku, Karlovcu, Osijeku, Požegi, rijeci, Zadru i Zagrebu, nabavu prijevoznih sredstava Zatvoru u Zagrebu, za nabavu knjiga kaznionici u Glini, za nabavu višegodišnjeg nasada i stada u Kaznionici u Lepoglavi i za nabavu nematerijalne proizvodne imovine Kaznionici u Valturi.
* ostali korisnici iskazali su manje iznose koji se odnose na nabavu opreme iz vlastitih prihoda i prihoda od prodaje nefinancijske imovine.

***BILJEŠKA BROJ 6.***

**AOP – 635 – VIŠAK PRIHODA**

**AOP – 636 – MANJAK PRIHODA**

U obračunskom razdoblju korisnici Razdjela 110 - Ministarstvo pravosuđa ostvarili su ukupno višak u iznosu od 1.684.466 kn (AOP 635).

Manjak prenesen iz prethodnog razdoblja iznosi 18.622.536 kn (AOP 634).

Na smanjenje iznosa prenesenog manjka u ukupnom iznosu od 1.108.872 kn u odnosu na početno stanje utjecale su korekcije knjiženja kod pojedinih korisnika te povrati sredstava u proračun.

**MINISTAR**

**Dražen Bošnjaković**

# **B I LJ E Š K E**

**UZ IZVJEŠTAJ O OBVEZAMA**

* 1. **- 30.06.2020. GODINE**

Korisnici Razdjela 110 - Ministarstvo pravosuđa ukupno su iskazali:

* stanje obveza 01. siječnja 2020. (AOP 001) iznosi : 1.514.297.947 kn što je podatak iskazan u godišnjem financijskom izvješću na dan 31.12.2019. (AOP036) koje se sastoje od obveza za plaću i prijevoz 12. mjesec 2019. čija je isplata uslijedila u siječnju 2020.,te za nepodmirene obveze prenesene u 2020. godinu iz 2019. godine.
* stanje obveza na kraju izvještajnog razdoblja (AOP 036) iznosi: 1.485.621.310 kn od čega se:
  + na dospjele obveze odnosi 5.595.730 kn, a
  + na nedospjele obveze 1.480.025.580 kn

Dospjele obveze odnose se na nepodmirene obveze za materijalne rashode, većinom za intelektualne usluge (usluge odvjetnika, vještaka i svjedoka).

Vezano uz nepodmirenje obveza za materijalne rashode napominjemo kako je do njih došlo iz razloga jer su puno kasnije računovodstvima korisnika dostavljena pravomoćna rješenja na isplatu, a radi se o troškovima intelektualnih usluga u kaznenim predmetima. Također je jedan od razloga neispostavljanje računa odvjetnika za troškove izabranog branitelja prema rješenjima sudaca u kaznenom predmetu iako je obveza knjižena u poslovnim knjigama.

Nedospjele obveze odnose se na:

AOP 091: Međusobne obveze proračunskih korisnika: 13.975.909 kn koje se sastoje od obveze za plaćen porez i prirez na dohodak, potraživanja za bolovanja na teret HZZO-a i ozljede na radu te obveze za kamate i naknade štete za uplatu u Državni proračun.

AOP 092: Obveze za rashode poslovanja: 1.460.031.131 kn koje se odnose na nedospjele obveze za plaće i prijevoz za lipanj 2020. te obveze za predujmove – sudski depoziti, jamčevine i vrijednosnice u blagajni.

AOP 093: Obveze za nabavu nefinancijske imovine: 2.640.121 kn koje se odnose najvećim dijelom na podatke iskazane na glavi 11005 Ministarstvo pravosuđa zbog dodatnih ulaganja u kapitalne projekte i nabavu informatičke opreme. Manjim dijelom ove obveze odnose se na nabavu uredskog namještaja i opreme koje će korisnici podmiriti iz sredstava vlastitih prihoda.

AOP 094: Obveze za financijsku imovinu: 3.378.419 kn koje se odnose na nedospjele obveze s osnova nabave službenih vozila putem financijskog leasinga kod pojedinih korisnika.

**MINISTAR**

**Dražen Bošnjaković**